诗辞查询
洛阳城东桃李花, 飞来飞去落谁家。 幽闺女儿爱颜色, 坐见落花长叹息。 今岁花开君不待。 明年花开复谁在。 故人不共洛阳东, 今来空对落花风。 年年岁岁花相似, 岁岁年年人不同。
洛阳城东桃李花, 飞来飞去落谁家? 洛阳女儿惜颜色, 坐见落花长叹息。 今年花落颜色改, 明年花开复谁在? 已见松柏摧为薪, 更闻桑田变成海。 古人无复洛城东, 今人还对落花风。 年年岁岁花相似, 岁岁年年人不同。 寄言全盛红颜子, 应怜半死白头翁。 此翁白头真可怜, 伊昔红颜美少年。 公子王孙芳树下, 清歌妙舞落花前。 光禄池台文锦绣, 将军楼阁画神仙。 一朝卧病无相识, 三春行乐在谁边? 宛转蛾眉能几时? 须臾鹤发乱如丝。 但看古来歌舞地, 唯有黄昏鸟雀悲。
红楼梦相关
红楼梦人物
红楼梦典籍